ମୁମ୍ବାଇଃ12 କୋଟି ଟଙ୍କାର ଡ୍ରଗ୍ସ ଜବତ କଲା ମୁମ୍ବାଇ ପୋଲିସ । ଏହାସହ ନଗଦ 5 ଲକ୍ଷ ଟଙ୍କା ଜବତ ହୋଇଥିବା ନେଇ ପୋଲିସ ସୂଚନା ଦେଇଛି । ଏକ ବଡ ଅପରେସନରେ ଘାଟକୋପର ଅଞ୍ଚଳରୁ ଦୀପକ ବଙ୍ଗେରା ନାମକ ଏକ ବ୍ୟକ୍ତିକୁ ଗିରଫ କରିଛି ମୁମ୍ବାଇ ପୋଲିସ ।
ବହୁଦିନ ଧରି ଡ୍ରଗ୍ସ ଚୋରା ଚାଲାଣ କରୁଥିବା ଏହି ଗ୍ୟାଙ୍ଗକୁ ଧରିବାକୁ ପୋଲିସ ଅପେରସନ ଚଲାଇଥିବାବେଳେ ଆଜି ସଫଳତା ମିଳିଛି । ବିଶେଷ ସୁତ୍ରରୁ ଖବର ପାଇ ପାହାଡ ପୋଲିସ ୱାକୋଲା ଅଞ୍ଚଳରେ ଚଢାଉ କରିଥିଲା । 12.5 କୋଟି ଟଙ୍କା ମୂଲ୍ୟର ଡ୍ରଗ୍ସ ବ୍ୟତୀତ ଔଷଧ ଏବଂ ମେସିନ ପ୍ୟାକେଟ ବହୁ ପରିମାଣରେ ଜବତ କରାଯାଇଛି । ତେବେ ଏହି ଗ୍ୟାଙ୍ଗ କେଉଁଠାରେ ଡ୍ରଗ୍ସ ଯୋଗାଉଥିଲା ଏବଂ କେଉଁଠାରେ ଏତେ ପରିମାଣର ଡ୍ରଗ୍ସ ଚୋରା ଚାଲାଣ କରାଯାଇଥିଲା ଏବଂ କେଉଁଠାରେ ସେମାନଙ୍କୁ ଯୋଗାଇ ଦିଆଯାଉଥିଲା ସେନେଇ ପୋଲିସ ତଦନ୍ତ ଜାରି ରଖିଛି।
